
Prólogo 





Riba 29 di ougustus 2018, aña 2019 a wórdu 
proklamá dor di kabinete Rhuggenaath komo: 
e Aña di e piano di silender: Kaha di órgel. 

E maneho di gobiérnu di Kórsou ta preskribi 
den e Akuerdo di gobernashon "Sakando e 
máksimo di e potensial di Kórsou 2017-2021” 
di 10 di mei 2017 i alabes den e programa di 
gobernashon korespondiente. Un parti di e 
programa menshoná ta pone e aksento riba 
kultura: un kultura di union den diversidat. 
Kultura ta un di e piedranan esensial pa konstrui 
un nashon (Nation Building], e ta di vital importansia pa fortifiká e balor 
propio di nos pueblo saliendo for di konosementu di nos 
historia i nos kultura pa hasi nos konsiente di nos potensial komo nashon. 
Nos historia kultural ta portretá un mozaik kolorido i diverso konsistiendo 
di un palét di diferente tradishon kultural ku ta hasi nos pais sumamente 
riku. Pa konsolidá e union den diversidat aki, gobiérnu ta pone den nos 
paleta atenshon na diferente balornan kultural. Den kuadro di konstrukshon 
di nos nashon, gobiérnu di Kórsou riba tereno kultural ta pone e aksento 
riba e 3 siguiente prioridatnan: 

1. Konsientisashon di nos komunidat i nos historia riku den e 
konteksto korekto; 

2. Arte i kultura den nos skolnan; 

3. Promoshon di ekspreshon kultural. 

Den e marko aki e enfoke den e periodo koriente ta dirigi riba entre otro 
musika i historia musikal di Kórsou, kaminda prinsipalmente e kaha di órgel, 
ka’i órgel, piano di silender, piano di bari ta haña atenshon. Esaki ta hustifiká 
aña 2019 komo e aña di piano di silender: Ka’i órgel. 

E buki aki mester wórdu mirá komo un di e dokumentashonnan pa perpetuá 
e informashon pa nos futuro generashonnan i alabes enrikesé nos historia 
musikal bou di nos suidadanonan. 

Laga nos tur, esun i e otro sostené e konstrukshon di nos nashon pa medio 
di mas konosementu riba tereno musikal. 


Atentamente, 

Minister di Enseñansa, Siensia, Kultura i Deporte 
Sra. drs. Marilyn Alcalá-Wallé 

Introdukshon 


Ta sumamente importante pa alsa interes den nos historia i tambe pa 
alsa konosementu i konsientisashon di historia i kultura bou di 
komunidat di Kórsou. Esaki ta kontribui na desaroyo di balor propio, 
alabes teniendo kuenta ku ta nesesario pa tin mas dokumentashon di 
historia kultural di Kórsou pa nos siguiente generashonnan. 

Ka'i órgel tin su historia. Segun vershonnan di diferente fuente, e Ka'i 
órgel ta originá di Italia. E1 a wórdu hasi konosi na publiko dor di 
famia Hicks siendo fabrikantenan di e Ka'i órgel na Inglatera den 
aproksimadamente 1805. 

Un otro vershon di e historia di Ka'i órgel ta sali for di e punto di bista 
ku na Inglateraya for di 1772 un kompania Flight-Robson, na London, 
tabata bende órgano di pipa (pijporgel) kaminda e silendernan tabata 
sóru pa e kaha por a traha i saka musika. E historia ta sigui ku sr. John 
Hicks, un trahadó di piano, na prinsipio di siglo 19 a bin ku e idea pa 
usa e silendernan komo mekanismo pa e martinnan bati riba e 
snarnan di e Ka'i órgel pa saka musika. 

E promé uso di silender a wórdu hasi dor di un trahadó di órgel. 

I einan a nase e nómber eróneo "Organillo" (Spaña), "Organetto" 
(Italia) i Kaha di órgel (Kórsou i Aruba) pa e piano di silender. Pues e 
kaha di órgel originalmente ta un piano di silender, pero dor ku ta un 
trahadó di órgel a prudisié el a yamé órgel. 

E Ka'i órgel di Kórsou. 

Sr. John de Pool ku tabata entre otro un historiadó ta konta den e buki 
"Del Curazao que se va" over di Ka'i órgel na Kórsou den siglo 19. 

E kaha a wórdu importá originalmente di Venezuela. 

Na 1912 sr. Horatio Sprock, despues ku el a sera konosi ku e Ka'i órgel 
na Venezuela, ta kuminsá ku su propio negoshi di Ka'i órgel den bario 
di Jongbloed. Huntu ku su ruman hómber sr. Luis Sprock i ku sr. Rudolf 
Palm nan a forma un triunvirato, un negoshi di tres hende. 

Sr. Rudolf Palm tabata sóru pa e areglonan, sr. Horatio Sprock tabata 
marka e silendernan i sr. Luis Sprock tabata pone e klabunan den e 
silender. 

Un sr. Antonio Henriquez tabata regla e transporte di Kaha pa Punda i pa 
sitionan di baile, i un tal shon Kai Peiliker tabatin enkargo di pone e Ka’i 
órgelnan na hiir. 

Te na 1940 Kórsou a eksportá Ka’i órgel pa Aruba. Despues 

sr. Rufo Wever di Aruba, a kuminsá ku su propio kompania di Ka’i órgel na 

Aruba. 

Ka’i órgel ta un herensia kultural musikal ku mester wórdu konservá, 
protehá i tené bibu komo parti di nos rikesa di nos pueblo. 

Tur Ka’i órgel ta karga un nómber propio, por ehémpel "Marilyn". 

For di algun aña Ka’i órgel a wórdu poné riba e "Inventaris Immaterieel 
Erfgoed Nederland”, esta riba e Inventario Hulandes di Herensia Imaterial 
[segun e lista su fecha ta 19 yanuari 2017). Fundashon SPLIKA, ku ta un 
instituto ku e meta pa stimulá e.o. Papiamentu/o i e literatura i kultura di 
Aruba, Bonaire i Kórsou, ta bisa di ta orguyoso ku el a logra den 2015 kaba 
pa pone e Ka’i órgel riba e lista Nashonal di Inventario di Herensia Imaterial. 

E Kaha di órgel / Ka’i órgel ta un instrumento importante den e kultura di 
Aruba, Bonaire i Kórsou. E instrumento musikal ta wórdu 
posishoná entre un piano di silender i un órgel. E ta konsisti di un kaha di 
palu [mahonie), un silender ku máksimo ocho piesa, un maniketa pa drai e 
kaha ku na su turno ta saka musika. 

Un hende ta drai e Ka’i órgel i un otro hende ta kompañá e kaha tokando un 
Wiri, ku ta un instrumento musikal di perkushon [raspu). 

Un Wiri ta un instrumento di metal [tin biaha di otro material) tin un forma 
di un mitar tubu den miniatura, ku estria vertikál, ku na un o tur dos banda 
ta kaba ku un krul. Ta usa un bara di metal pa di un forma ritmiko saka 
sonido musikal. 

Banda di Kórsou i Aruba, kaminda e Ka’i órgel ta aktivo, tin interes na 
Hulanda tambe bou e populashon di e parti Karibense pa e musika i baile di 
Ka'i órgel. 

Na Bonaire tambe e Ka'i órgel tabata un tradishon pero aktualmente 
práktikamente e no ta aktivo mas. 

Entretantu ta konosi ku e Ka’i órgel-variante di Aruba ta un tiki mas lihé ku 
e variante di Kórsou. 


Gobiérnu di Kórsou ta sigui traha riba konsientisashon i dokumentonan di 
nos Kultura i historia pa komunidat di Kórsou di awor i di futuro, ku e meta 
pa nos sigui traha riba nos identifikashon propio, 
konservashon di nos herensia i realse di nos norma i balornan. 

Den e buki aki por apresiá momento ku Minister di Enseñansa, Siensia, 
Kultura i Deporte, sra. Marilyn Alcalá-Wallé na nómber di 
Gobiérnu di Kórsou, akompañá pa su homólogo di Aruba sra. Xiomara 
Maduro ta hasi entrega di plaka di mérito na baluartenan di Ka’i órgel na 
Aruba pa nan aporte balioso i apresio na konservashon di parti di nos 
historia musikal i mantenshon bibu di nos ka’i órgel i e tradishon rondó di 
dje. E homenahe a tuma lugá riba djadumingu 5 di mei 2019, riba e dia di e 
"Gran Festival di Kaha di órgel’’ ku ta tuma lugá anualmente na Aruba. 

E personanan ku a toka e honor ta: sr. Alphonso [Buchi] Boekhoudt 

[representá pa famia); 

sr. Higinio Allegandro [Patan) Farro; 

sr. Nelson Sprock; sr. Reginald [Nai) Felicia. 

Sr. Elias Halabi a risibi su plaka di mérito riba otro fecha dor ku e no por 
tabata presente durante di e selebrashon di e Gran Festival di kaha di órgel 

Gradisimentu na Aruba pa su aporte den konservashon 
di herensia musikal entre e islanan 

Den e Aña di Ka’i órgel, Kórsou ta gradisi Aruba pa su aporte den 
konservashon di nos herensia musikal! 

Den ehekushon di Aña di Ka’i órgel, den luna di mei 2019 e aksento tabata 
riba interkambio musikal kultural ku ruman Aruba, kaminda Kórsou a 
rekonosé e aporte balioso ku e dos pueblonan a duna na otro pa konservá e 
historia i herensia kultural i musikal. 

Minister Marilyn Alcalá-Wallé a hasi akto di presensia i a yama un danki pa 
e invitashon pa presensiá e Gran Festival di Ka’i órgel na Aruba, ku a wórdu 
organisá ya pa di 10 aña konsekutivo dor di Reginald [Nai)Felicia! 

Ka’i órgel ta un parti integral tangibel di tantu Kultura di Aruba komo esun 
di Kórsou i e dos paisnan ta sigui estrechá lasonan di hermandat i fraternidat 
enrikesiendo nos herensia i kultura musikal. 

Kultura ta e base pa desaroyo di un komunidat. E ta alabes un instrumento 
importante pa edifikashon di pais (’nation building’). Den e kuadro aki e 
afan di gobiérnu di Kórsou ta pa yuda desaroyá siudadanonan i famianan 
fuerte, responsabel, konsiente, kapas i dispuesto pa kontribui na desaroyo 
di nos pais den tur su fasetanan! 

Riba e tereno aki e kontribushon musikal di Aruba na Kórsou ta 
presente i profundo, kaminda nos rumannan a duna un aporte balioso pa 
yuda mantené nos Ka’i órgel bibu. Solamente ku konosementu di su historia 
i kultura, un siudadano por skohe konsientemente pa e kosnan ku ta hasié 
fuerte, i asina realisá e nashon ku nos ke. Gobiérnu ta pone énfasis riba 
"union den diversidat’’ i e lokualnan ku ta mara nos huntu i fortifiká nos 
lasonan un pa ku e otro. 

Kultura ta un di e pilánan esensial pa konstrui nos nashonnan 
(’nation building’). 

Den e kuadro aki e enfoke pa e aña 2019 pa lokual ta kultura tabata ketu bai 
riba musika i historia di musika di Kórsou, yamando Aruba danki pa tur 
kontribushon na nos konservadónan lokal di Ka’i órgel durante e periodo 
di nesesidat pa sosten den trahamentu Ka’i órgel, trahamentu silender. 


reparashon di silender etc. 


Musika ta konektá nos ku universo, e ta duna nos mente ala, e ta duna ali- 
mento na nos imaginashon, i bida na tur kos! 

Musika ta e idioma ku nos ta papia den ningun palabra partikular, mtisika 
bo ta bib’é i sinti'é! 

Musika ta sirbi vários funshon, di emoshon te ku regulashon di emoshon di 
ekspreshon propio i kompromiso sosial [social bonding)! 

Palabra ta pone hende pensa. Musika ta laga bo sinti e sintimentu. I kansion 
ta laga sinti un pensamentu! [E. Y. Harburg) 

Tin diferente trabou hasi pa mantené nos kultura musikal di Ka’i órgel bibu, 
e.o.: 

1. Apertura museo di Ka’i órgel 2016 di Don Serapio Pinedo; 

2. Fundashon Splika na Hulanda ku a logra pone Ka’i órgel riba e Lista 
Nashonal di Inventario di Herensia Immaterial na Hulanda na 2017; 

3. Sr. J. Halman ku dokumentashon kórtiku di e 
"Geschiedenis van de Kaha di Orgel’’ na 2018; 

4. Gobiérnu di Kórsou na ougustus 2018 a dekretá aña 2019 komo 
Aña di Ka’i órgel pa nos duna mas atenshon na nos historia riku i 
diverso! 

Diferente aktividat durante aña 2019, di kua rekonosimentu di 
5 baluarte a tuma lugá na Aruba riba 5 di mei 2019 durante un magno 
evento kaminda Minister Marilyn Alcalá-Wallé huntu ku su homólogo 
sra. Xiomara Maduro a dediká atenshon speshal i duna homenahe na e 
pioneronan ku a i ta yuda konservá parti di nos herensia musikal kaha di 
órgel. 

Den e Aña di Ka’i órgel tabatin diferente otro aktividat manera: 

Apertura ku salón di baile i eksposishon riba 
Brionplein; 

Rekonosimentu di sr. Serapio Pinedo pa su kontribushon na; 
desaroyo i mantenshon di tradishon di Ka’i órgel. 

Kursonan di baile ka’i órgel; 

Kursonan pa siña toka wiri; 

Edishon di stampia speshal den kuadro di Aña di Ka’i órgel; 

Charla tokante origen/historia ka’i órgel; 

Moneda konmemorativo di Aña Ka’i órgel; 

Dokumentashon di ka’i órgel e.o. Ka’i Mai; 

Rekonosimentu na baluartenan di ka’i órgel/wiri riba 
2 di yuli 2019 Dia di Bandera di Kórsou; 

Medayon speshal di plata pa pasa den kadena; 

Promoshon di e aña di ka’i órgel na nos skolnan pa medio di 
historia i seshonnan di práktika 

Awe un biaha mas nos ta yama danki i duna balor na nos rumannan di Aruba 
ku a i ta yuda tene e historia kultural musikal aki bibu i ku ta keda alimentá 
nos alma i habri nos kurasonnan pa sigui traha ku otro! 


M usi.ea l kigritage gf Çuraçag 

Pioneronan di Ka'i órgel na Aruba 


Den e kapitulo aki ta duna un bista parsial i relevante di e biografia kórtiku 
di e pioneronan di ka’i órgel na Aruba. Pa esaki gobiérnu di Kórsou ta gradisi 
inmensamnete direktor di Cas di Cultura di Aruba sr. Siegfried Dumfries i 
su ekipo pa nan kontribushon balioso pa suministrá gobiérnu di Kórsou e 
informashon pa uso den e buki aki. 

Promé ku yega na e momento di homenahe, ta duna kada un di e 
pioneronan su biografia. 

E sinku [5] pioneronan ta señores: 

Alphonso (Buchi) Boekhoudt 
Higinio Allegandro (Patan) Farro 
Nelson Sprock 
Reginald (Nai) Felicia 
Elias Halabi 


\A.iphonAD Sudil (Boddwjudi 

Alphonso Boekhoudt, mihó 
konosi komo Buchi, a nase dia 
20 di aprel 1943 na Aruba. 
Buchi a sigui skol primario na 
Santa Cruz i Paradera. Despues 
di skol primario Buchi a 
kuminsá traha na diferente 
^ lugá. A parti korant, bende 
gasolin, karga piedra i a traha 
komo pion den konstrukshon. 
E inisio di e amor pa musika Arubano a nase dor ku tata 
di Buchi, ku tambe yama Alphonso Boekhoudt, tabatin 
un kaha di órgel "E1 Diablito Prufiado”. Esaki tabata e 
uniko kaha ku tabatin 9 piesa. Buchi su rumannan mas 
grandi tabata hiba Buchi fiesta tempunan aya i asina 
Buchi a skucha e tokamentu di ka’i órgel masha hopi 
mes. 

Buchi su swa a yega di duna Buchi un kaha di órgel bieu 
i algun parti dje kaha. Buchi huntu ku un primu a logra 
harma e ka’i órgel aki. Durante 3 aña Buchi riba su mes 
a studia kon pa pone piesanan den un ka’i órgel. 
Despues di e periodo aki, Buchi a yuda diferente doño 
di ka’i órgel dor di pone piesanan den nan ka’i órgel. 
Buchi a haña un kondekorashon di Ridder in de Orde 
van Oranje-Nassau dia 30 di aprel 2008. 

Buchi a yega di traha steelband i a toka den diferente 
grupo di steelband entre otro "Paradera Steelband” i 
"The Twinkling Stars Steel Orchestra”. 

Ku konseho di un dosente di musika i ku sosten finan- 
siero di gobiérnu, Buchi ku 35 aña di edat a inskribi su 
mes na 1978 na "Arubaanse Muziekschool”, aktual- 
mente "Scol di Musica Rufo Wever”, pa sigui lés di 

kitara. Dos aña despues, Buchi no por a sigui lés mas 
pasobra el a yega na un nivel i no tabatin mas maestro 
na Aruba e momento ei. 

Na óktober 2000 Buchi a kuminsá traha komo dosente 
di kitara klásiko i di ka’i órgel na Fundacion Desaroyo 
Educativo Comunitario. 

Buchi a komponé masha hopi piesa. Dos di su piesanan 
ta e wals "Mildred" i e wals "Rosemarie”. 

E piesa Rosemarie ta dediká na e dosente di musika 
Rosemarie Provence. 

Buchi ta stima miisika Arubiano krioyo masha hopi 
mes. Pa e motibu aki, Buchi a skirbi un buki pa 
promové musika di Aruba pa duna balor na 
kompositornan Arubiano. Tambe pa promové e instru- 
mento kitara klásiko i pa stimulá mas hende spesial- 
mente nos mucha- i hóbennan pa kuminsá siña toka 
kitara i musika di Aruba. 



I 


14 



upjnw (UkjqjamJbw (ipcájan) 3<wuw 

Higinio Allegandro Farro a 
nase dia 11 di yanuari 1942. E 
ta konosi pa e nómber di 
kariño Patan. Patan ta konta ku 
tempu di skol el a bin ku e 
nómber Tarzan, pero un amigu 
di dje, Bito Velasquez defunto, 
a pone e nómber Patan i el a 
pega te ku awe. 

Higinio Allegandro [Patan) 
Farro ta un persona hopi 
konosi den e mundo di ka’i órgel. A pesar di ta un per- 
sona ku no ta gusta publisidat, tóg el a sa di profilá su 
mes komo e figura prinsipal pa loke ta trata ka’i órgel. 

E ta un persona ku tin e don pa por pone miisika riba 
silender na un manera ingenioso pa asina e ka’i órgel 
por resoná e piesanan konosi i di mas resien. 

Di chikitu Patan tabata gusta musika. E tabata toka 
akordeon hopi bon. E1 a siña toké riba su mes ku 12 
aña. Patan ta konta ku su tata tabatin e akordeon. Tur 
atardi e tabata bai sinta toka e akordeon pafó i ora e 
kaba e tabata perkurá pa e ward’é bék. Patan ta konta 
ku e no a haña oportunidat di por a sigui lés di mtisika 
for di su grandinan. E1 a lanta den un famia ku ta gusta 
musika. Su tata tabatin un kaha di órgel. E tempu ei ta 
Rufo Wever tabata pone piesa pa nan. Patan tabata toka 
wiri i su tata tabata toka e kaha. Asina el a lanta ku e 
smak. Patan ta bisa ku tóg e ta lamentá ku te na grandi 
el a siña musika. 

Na 27 aña di edat Patan a kuminsá siña toka piano i e 
trayektoria pa siña musika a dura mas o menos 9 aña. 
Ora el a kaba siña musika el a siña stém e snarnan di 
un ka’i órgel. E tabata hala e ka’i órgel serka di e piano 
pa chék e tononan ku kuantu akórt e kaha ta istém. 




Ora ku e tabata dominá esaki bon el a pasa pa siña 
klaba e piesanan riba silender. E tempu ei Patan tabatin 
mas o ménos 35 aña. E1 a siña pone piesa pa ka’i órgel 
for di Buchi Boekhoudt, kende tambe ta pone piesa. E 
diferensia ta ku Buchi Boekhoudt ta pone su piesanan 
ku ayudo di kitara i Patan ta hasié ku piano. 

Patan ta konosi komo un tokadó di ka’i órgel i tambe 
un ponedó di piesa pa ka’i órgel, pero Patan tabata un 
deportista tambe. Patan tabata un hisadó di peso. 
Promé ku el a kuminsá hisa peso e tabata hunga futból, 
pero komo ku nan a bis’é ku e ta hunga muchu brutu el 
a bai pa e deporte di hisa peso. Patan a desaroyá su mes 
masha hopi den e deporte aki. Pa e motibu aki el a bai 
representá Aruba na vários pais i a bin ku hopi medaya 
pa Aruba. E1 a hisa peso pa 23 aña largu. 

Patan su deseo ta ku e kier haña poko mucha óf hóben 
pa e siña nan e trabou di pone piesa pa ka’i órgel. Pero 
lamentablemente e interes ta poko. Segun Patan e 
eksigensianan pa pone piesa pa ka’i órgel: 

• Mester sa musika 

• Tin hopi amor 

• Tin hopi pasenshi 

• E ambiente den kua ta traha mester ta ketu pa 
por konsentrá 

Tur e eksigensianan aki ta nesesario, pasobra e ta hopi 
trabou. Kada silender ta konsisti di 8000 klabu. Aki bo 
man i mente mester traha. 

Ora ku bo a perkurá pa e ambiente ta trankil bo ta 
kuminsá skirbi e musika. Bo tin ku skirbié riba not. 
Despues bo ta marka e piesanan. Por ehémpel si e kaha 
tin 8 piesa bo ta marka nan riba e areglo. Segun ku bo 
kaba ku un piesa bo ta hala e liña pa sigui ku e otro. 
Patan ta bisa ku bo mester tene kuidou na momento ku 
bo ta pone e piesanan, pasobra si e haña un sla riba e 
punta tur kos ta daña. E kaha ta bai toka tur bruhá. 
Tambe Patan ta traha piesa pa Kórsou. Pues ora ku un 
piesa daña, nan tin ku manda pasashi pa sea Patan óf 
Buchi Boekhoudtbai drech’é. 

Nelson Florencio Sprok a nase 
dia 28 di óktober 1939 na 
Kórsou. Nelson ta yu di Emirto 
Sprock y Guillermina Sprock- 
Jansen, kaminda el a biba den 
famia humilde di 15 ruman. 
Situashon tabata hopi duro 
pero komo hóben, yen di ener- 
gia i ambishonnan, i tumando 
konseho di un tio di dje, "Mi a 
bisa mi tio ku nan a pidi mi pa 
bai traha na Aruba, mi tio a bisa mi bai pasobra bo no 
sa unda bo futuro ta" Nelson a disidi di bai Aruba dia 
15 yiini 1961. E1 a yega Aruba ku su man i su pia. 
Yegando na Aruba e mester a traha hopi duro mes pa 
por a sobrebibi. Danki Dios, su forma di ser, semper a 
yudele, ya ku el a konosé hopi hende ku a kere den dje 

1 a yudele. 

Tempo a pasa i el a konosé Lucia Tromp, ku kende el a 
kasa dia 30 di óktober 1967. Nelson tin 4 yu, 3 nieto i 

2 nieta. 

Nelson ta di profeshon pipe-fitter, ku trabou duru i es- 
fuerso, el a logra lanta su kompania: CONAR N.V., dia 
14 yiili 1970 ku tin 45 aña di ta dunando servisio na e 
komunidat di Aruba, loke por duna un idea di e 
dedikashon, empeño i amor ku Nelson ta pone den loke 
e ta hasi. 

Nelson a kuminsá traha ku Elga-Aruba despues el a 
kuminsá traha riba su mes na Manchebo Beach Hotel. 
E1 a kuminsá ku 5 empleado i despues a tuma mas 
empleado den servisio. 

Su trayektoria no tabata fasil. Tur kos a kuminsá dilanti 
porta di su kas. Hendenan tabata pasa dilanti di su kas 
i pit’é pa salud’é ora e tabata traha. Despues poko poko, 
su negoshi a krese. E1 a kumpra un trailer, kaminda el 


a kuminsá ku su ofisina propio, i despues, ku hopi 
esfuerso, a logra yega na un ofisina, hunto ku su maga- 
sina i su shóp. Ku hopi kontratiempo, pero sigur di tur 
su aktonan i ku fe grandi den Dios, el a logra bai dilanti. 
Nelson ta un hómber ku vishon i a sa di konberti kada 
hóbi ku e tin den trabou. Asina el a bende eis i planta 
berdura. 

Manera un hómber visionario, esaki ta un di e 
virtutnan mas grandi ku ta rekonosé den su persona. A 
pesar di su limitashon den konosimentu i ekonómiko, 
el a sa di wak, unda hopi otro no a sa. E1 a sa di pone un 
meta di bida i e la logra esaki. 

Dentro di e vishon asina amplio, el a disidi di reskatá e 
miisika tradishonal di Aruba. E1 a disidi di kumpra un 
ka’i órgel dia 14 mart 1990. Nelson ta toka na diferente 
okashon. Pa kas di famia, pa grupo di baile [Trinitaria], 
pa nos grandinan di Maristella, Paviljoen i verpleeg- 
tehuis na San Nicolas, na misanan, misa di Aurora, 
muchanan ku tin Proyekto di skol. Tambe na Bon bini 
festival. Pa e grandinan e ta toka mayoria biaha grátis. 
Lo mas inkreibel ta, ku ora a kere ku a wak tur kos, e ta 
sali atrobe ku su karakter visionario, e ta disidi di graba 
un CD, ku den su esensia ta konstitui un promé paso pa 
preservá, dentro di tanto modernismo, nos musika pa 
e generashonnan siguiente. Inkluso el a disidi di warda 
algun di e voznan mas apresiá di Aruba. Sr. Padu Lampe 
i Def. Bernadina Growell. 

E1 a saka vários CD di ka’i órgel ku musikanan di 
Gospel. Nelson ta collectant na misa Birgen di Fatima 
na Dakota. Definitivamente, solamente por bisa ku 
Nelson Sprok ta un "surprise box’’ yen di entusiamo pa 
bida i pa sigui aktivo, poniendo alma, bida i kurason 
den tur loke e ta hasi. 

Qjqinjaid (%cu) J’sdLdja 



Reginald (Nai) Felicia ta un 
gran amante di musika di 
ka'i órgel. Na aña 2004 el a 
kuminsá toka ka'i órgel ku ta 
yama "Ta ami a traha bo". 

Su pashon pa ka'i órgel no a 
keda ketu ei nan, paso na 
aña 2008 el a disidi di laga 
traha su mes ka'i órgel ku a 
keda kla na mesun aña i ku a haña e nómber 
"Bugurui" nombrá na e bario ku e ta biba aden. Nai 
a sinti su mes felis di tin su mes ka'i órgel, kaminda 
e no a para ketu i tur dia e tabata drai su kaha na 
kas i tambe na diferente aktividat rónt Aruba. 

Na aña 2009 el a bin ku e idea di organisá e tan 
famoso "Ban topa ku nos kahanan di órgel" 
kaminda no tabata un kompetensia sino mas bien 
un enkuentro ku tur e tokadónan di ka'i órgel kual 
ta momento nan hopi ameno i tambe kon bon e ta 
sinti su mes di mira su hendenan baila riba e dushi 
musika di ka'i órgel i asina disfrutá di nan kultura. 
Esaki el a sigui kuné tur aña i a krese bira grandi 
paso tur aña tin gruponan di Kórsou ku ta bin 
Aruba pa asina disfrutá i asta sa bin grupo di baile 
pa baila ku e musika. Asina el a sigui ku e "Ban 
Topa ku nos kaha nan di órgel" te ku e aña aki, 
2019, a selebrá di 10 aña hasiendo esaki. 

Tambe Nai a organisá den diferente bario ku 5 pa 
6 ka'i órgel pa asina kultura di Aruba no bai perdi. 
Na Kórsou el a organisá un "Ban Topa ku nos 

kahanan di órgel" kual tabata hopi eksitoso i tur 
presente a gosa i baila na smak. 

Ultimo aki na Kórsou el a bai ku su ka'i órgel 
Bugurui pa selebrá dia di bandera di Kórsou 2 yiili 
2019, kaminda el a forma un grupo di hende i 
fanátikonan i el a presentá riba Brionplein 
tokando su kaha ku un alegria grandi den su 
kurason, i e grupo nan di baile no a keda afo pa 
asina probechá i baila nan dushi piesanan ku 
tabata resoná riba un dia asina spesial pa Kórsou. 
Nai su amor i pashon ta inmensamente grandi pa 
ku ka'i órgel i e deseo grandi ku e tin ta pa nunka 
laga nos musika di kaha muri i esei t'e motibu ku 
Nai ta organisá hopi enkuentro den diferente bario 
pa asina keda tene musika di ka'i órgel BIBU BIBU. 
Nai su deseo ta pa den futuro por hiba musika di 
ka'i órgel skolnan di Aruba pa asina nos 
generashonnan nobo por siña i sera konosi hopi 
mas di e bunitesa ku tin den un ka'i órgel, paso 
hopi ta pensa i bisa ku ka'i órgel ta pa hende bieu 
pero ku por yega na programa nan ku informashon 
nan korekto, lo komprondé e bunitesa ku e ta. 

lioA dCalabi 

Elias Halabi ta konta ku na 
aña 1992 un amerikano ku 
tin famia na Kórsou a bishitá 
su kas i a bisé ku sr. Serapio 
Pinedo ta trahando un ka'i 
órgel pa su persona. Serapio 
a bisé ku e ta birando grandi 
i no tin hende ku kier siña 
kon pa siguié ku e arte di 
traha ka’i órgel. Elias a bai serka Serapio kuné. Ser- 
apio a puntra Elias si e kier a siña traha kaha i 
asina el a kuminsá bai lés tur djasabra. Asina Elias 
a traha su promé ka'i órgel i despues di esei el a 
kuminsá siña kon pa pone piesa pa esaki. E1 a haña 
2 kantika serka Serapio i el a bringa i pone nan riba 
silender. Elias a yega di bai lés di piano den pasado 
i sa algu over di notanan musikal. E piesanan ku el 
a klaba no a sali malu pa ta di promé biaha. E1 a bai 
Aruba ku fakansi i a laga Sr. Buchi Boekhoudt re- 
visá e kantikanan i 

Sr. Boekhoudt na su turno a duna splikashon 
adishonal kon pa pone piesa riba e silender. 

E1 a bolbe purba buta e mesun 2 kantikanan i e 
biaha aki si a logra ku nan a sali bon. 

Despues Prins Bernhard Fonds a bin ku lés di traha 
kaha. Esaki tabata ser duná na Landhuis Kenepa. 
E1 a sigui bai pero ya e ora ei el a traha su promé 
kaha kaba. 

Buchi Boekhoudt a duné un par di piesa i el a 
purba pone un silender kompletu. Esaki a sali hopi 
bon. E kantikanan tabata zona bon i solamente e 

mester a pone atenshon riba e klabamentu, pa tur 
kos ta korekto i na nan lugar. 

Depues di tempo Elias a bai biba na Aruba. 

Na Aruba Alphonso Buchi Boekhoudt i su defuntu 
mama a tuma Elias manera yu den nan kas i ta 
einan Buchi a kaba di siña i mustra Elias tur e otro 
sekretonan di tantu traha kaha i pone piesa. 

E1 a traha vários kaha. Na Landhuis Kenepa tin 
kaha ku el a traha i silender ku el a pone. Kas di 
Kultura Kórsou tambe tin un kaha ku el a traha. 
Tin difirente kaha mas na Kórsou ku el a traha. 
Tambe na Aruba, na hulanda i na Merka. 

E1 a drecha diferente kaha tantu na Kórsou komo 
na Aruba. 

Total Elias a traha 24 kaha, den periodo di 1994 
pa 2019. Ultimo aña nan aki dor di trabou e no a 
traha kaha pa falta di tempu. Awor e ta poniendo 
un silender pa su mes kaha ku yama Juliana. 

Elias tin un kaha ku 
yama Sin Igual ku tin 
mas 0 ménos 100 
aña di eksistensia. 

E1 a kumpra e kaha 
serka un señora. 

E kaha ta e uniko 
kaha ku ta eksisti na 
Aruba ku tin un 
emblema original di 
Horacio Sprock, é pionero den kaha di órgel di 
Kórsou den añanan 1920 bai dilanti. E ta e pionero 
ku tabata pone piesa promé ku defunto Rufo 
Wever. 

Elias mester renobá e kaha pa e por toka atrobe. 

diomsméui na c ftwmhnnan di (biuba 
ku a ÁDAisins JibMjou 


Minister di e.o. Kultura di Kórsou sra. Drs. Marilyn Alcalá-Wallé a hasi 
uso di e oportunidat di su bishita na Aruba na mei 2019, pa den 
presensia i huntu ku su homólogo na Aruba sra. Xiomara Maduro, 
duna muestra di apresio i di gratitut entregando plakanan di 
rekonosementu na e siguiente personanan ku a hasi trabou 
sumamente 

meritorio riba e tereno di konservashon musikal Ka'i órgel: 

sr. Alfonso "Buchi" Boekhoudt, 
sr. Allegandro "Patan" Farro, 
sr. Nelson Sprock 
sr. Reginald Felicia, 
sr. Elias Halabi 

Pa motibu di kibranto di salu di sr. Alfonso Boekhoudt, su ruman 
muhé sra. Mathilda Boekhoudt a risibi e plaka di mérito p'e. 






Sr. Alphonso "Buchi"Boekhoudt ta 
nasé na Kórsou i ta biba na Aruba. 
Buchi ta klabando silender i 
trahandó ka'i órgel pa Kórsou pa 
50 aña kaba i di e forma aki a 
duna un kontribushon engrande 
pa mantené e herensia kultural 
musikal ka’i órgel. 

E plaka di mérito ku Buchi a 
risibi ta kontené e siguiente 
teksto: 

Den e aña di Ka'i órgel di Kórsou ku gratitut Gobiérnu di Kórsou ta 
otorgá plaka di rekonosementu na: 

S^. CUpJwrL&jo "(BjjuM' (BoDliJwiJudl 

Pa mantenshon di e herensia tangibel i intangibel Ka'i órgel, durante 
54 aña largu bibu klabando, trahando i traspasando konosementu 
riba tereno di Ka'i órgel na pais Aruba. 




Sosteniendo Kórsou i yuda fortifiká e lasonan di hermandat entre 
Aruba i Kórsou riba tereno di nos Herensia Kultural Musikal Ka'i 
órgel, durante di 50 aña klabando silender pa Kórsou. 


Gobiérnu di Kórsou 
drs. Marilyn Alcalá-Wallé 
Oranjestad, Aruba 
6 mei 2019 






Den e aña di Ka'i órgel di Kórsou ku gratitut Gobiérnu di Kórsou ta 
otorgá plaka di rekonosementu na: 

S^. CUklmidAo "fijoian" 3<wvw 

Klabadó di silender i tokadó di Ka'i órgel di pais Aruba 

Pa e sosten den fortifikashon di e lasonan di hermandat entre Aruba 
i Kórsou riba tereno di nos Herensia Kultural Musikal Ka'i órgel. 


Gobiérnu di Kórsou 


Sr. AUegandro “Patan"Farro a 
fortikfiká e lasonan di hermandat 
entre Aruha i Kórsou riba tereno 
di nos herensia kultural musikal 
Ka’i órgel. 

E plaka di mérito ku Patan a risihi 
ta kontené e siguiente teksto: 


drs. Marilyn Alcalá-Wallé 
Oranjestad, Aruba 
6 mei 2019 

Sr. Nelson Sprock a disidi diyuda 
reskatá e musika tradishonal di 
Aruba. Neison a kumpra ka'i órgel, 
toka na diferente okashon i a 
produsi'CD di ka’i órgei. 

E piaka di mérito ku Nelson a 
risihi ta kontené e siguiente 
teksto: 


di Kórsou ku gratitut Gobiérnu di Kórsou ta 
plaka di rekonosementu na: 


Tbd&jon SjfiJwck 

Tokadó di Ka'i órgel 
di pais Aruba 


Pa e sosten den fortifikashon di e lasonan di hermandat entre Aruba 
i Kórsou riba tereno di nos Herensia Kultural Musikal Ka'i órgel. 


Den 


Gobiérnu di Kórsou 
drs. Marilyn Alcalá-Wallé 
Oranjestad, Aruba 
6 mei 2019 

Den e aña di Ka'i órgel di Kórsou ku gratitut Gobiérnu di Kórsou ta 
otorgá plaka di rekonosementu na: 

S^. éhji^injcdd J'clkia 

Pa trabounan desplegá durante 10 aña konsekutivo organisando 
interkambio kultural musikal riba e tereno di Ka'i órgel entre 
paisnan Aruba i Kórsou. Un danki di kurason pa engrandesé nos 
historia komun den hermandat pa medio di mantenshon di e 
herensia tangibel i intangibel di Ka'i órgel entre e 
islanan di Aruba i Kórsou bibu! 


Sr. Reginald Felicia ta 
organisando pa 10 aña 
konsekutivo interkambio kultural 
musikal riba tereno di Ka’i órgel 
entre paisnan Aruba i Kórsou. 

E plaka di mérito ku Reginald a 
risibi'ta kontené e siguiente 
teksto: 


Den aña di Ka'i órgel 
nos ta sigui tok'é, skuch'é, bail'é i klab'é 
te den nos kurason, 
di punt'ariba te punt'abou! 


Gobiérnu di Kórsou 
drs. Marilyn Alcalá-Wallé 
Oranjestad, Aruba 
6 mei 2019 

Sr. Elias Halabi ta trahadó di ka’i 
órgel i klabadó di silender di ka’i 
órgel nasé na Kórsou i residensiá 
na Aruba. EI a yuda fortifiká e 
lasonan di hermandat entre 
Aruba i Kórsou riba tereno di Ka’i 
órgei. 


E plaka di mérito ku Eiias a 
risibi' ta kontené e siguiente 
teksto: 


di Kórsou ta otorgá plaka di 


rekonosementu na 

S^. £UjaÁ diodahi 

Trahadó i klabadó di silender di Ka'i órgel 
nasé na pais Kórsou i bibá na pais Aruba 

Pa e sosten den fortifikashon di e lasonan di hermandat entre Aruba 
i Kórsou riba tereno di nos Herensia Kultural Musikal Ka'i órgel. 
di punt’ariba te punt'abou! 


Gobiérnu di Kórsou 
drs. Marilyn Alcalá-Wallé 
Oranjestad, Aruba 
6 mei 2019 

fidláJwn pa sLkÁhomJijCLál^ di imjfmQAiD hiba kiaha 
di bhjqsd jdjuhjaniQ joña di ka i bhjcpd i phjoáQjdjuha. 



Sr. Reginald (Nai) Felicia a hasi petishon na Gobiérnu di Kórsou, pa 
medio di Minister di Enseñansa, Siensia, Kultura i Deporte, 
sra. Marilyn Alcalá-Wallé pa eksonerashon di depósito i otro gastunan 
di Douane, ora kahanan di órgel di Aruba ta biaha pa Kórsou. 


E trámitenan gobernamental a wórdu realisá huntu ku Minister di 
Finansas di Kórsou i Minister Alcalá-Wallé. 

Dia 5 di mei 2019 a hasi entrega personal di un karta di kontesta na 
Sr. Felicia numerá 2018/41765, kompañá pa un formulario di 
prosedura pa por logra e eksonerashon. 

E karta ku Minister a dirigi na sr. Felicia ta kontené e siguiente 
informashon: 

"Referiendo na Señor Felicia su karta fechá 7 di séptémber 2018 den 
representashon di tokadónan di kaha di órgel di Aruba tokante e 
petishon pa intermediá pa risibi ekshonerashon di derechonan di 
importashon ku mester kumpli kuné na momentu di trafikashon di 
kahanan di órgel i otro instrumentunan di Aruba pa Kórsou, 

Minister di Enseñansa, Siensia, Kultura i Deporte (ESKD) di Kórsou, 
sra. drs. Marilyn Alcalá-Wallé ta informá lo siguiente. 

Minister di ESKD via konseho di Minister a pone e tópiko aki na 
atenshon di Minister 
di Finansas i a haña 
klaridat di Douana di 
Kórsou riba e prosedura 
ku doñonan di kaha di 
órgel mester sigui pa 
bin na remarke pa risibi 
eksonerashon di 
derechi di importashon. 


Minister di ESKD a pone Minister di Finansas, Ekonomia i Kultura di 
Aruba, sra. Minister X. Maduro na altura di e prosedura ku tokadónan 
di kaha di órgel mester sigui na momento ku ke trafiká ku kaha di 
órgel i otro instrumentunan pa Kórsou. 

Den anekso sr. Felicia por tuma nota di kontenido di e karta ku e 
proseduranan. 

Minister ESKD ta gradisi sr. Felicia pa a kanalisá e petishon pa por 
yega na klaridat riba e tópiko i fasilitá interkambio kultural musikal 
riba e tereno di nos herensia tangibel i intangibel, kaha di órgel." 

Huntu ku e karta a enserá alabes e prosedura ku tin ku sigui pa por 
risibi e eksonarashon menshoná pa ta liber di impuesto: 

Prosedura pa logra eksonerashon di gastunan di douane na momento ku ta 
trese kahanan di órgel Kórsou for di Aruba pa toka: 



RcgjKtrá bo 
kaha di órgel 

Duna e kaha di órgel un nuinber di registrashon tiniko. Esaki mester ta grabá riba e 
kaha sea na banda ói parti abou di un ionna visibel pa funshonarionan di douana por 
mira e number konsenó. 

(Buska un orgmisashon kaminda por atministrá € rt^trashcn di e ksha (Por etunrpei cas ái 
Cultura ái Aruha) 

2 

Tuma kontakU) 

ku Kónou 

A Mester tuma kontakto ku Sektor di Kultuia i Deporte na Kóreou pa rKdiiiká ku tin e 
inlenahon pa biaha pa Koreou ku un kaha di órgd. 

Por tuma kontakto ku: 

SAtorái Kultura i Deporte 
koningiH W’Uhebninastraat t i 

Tete/ón: +599 9 -l62-553J(+5999569 441á) 

Persona di kontakto ta ara. ftasica Oatnon 

B. Na momentu ku tin tur detaye di vuelo ciba kua e tokado(nan) ta bini ku su (nan) 
kaha di órgd mester tuma kontakto ku Sektor di Kuitura i Deporte pa entregá tur 
iniormashon na e sektor pa asina por prepará dokum«Tóonan pa hasi e ''inkJaring* ku 
ayudo di Cl^SBRO N.V. oia ku e tokado ye^ Kóraou ku su kaha di órgd. 

Sektor di Kultura i Deporte di Kórsou ta tuma kontakto ku CUSBRO N.V. pa le^a e 
detayeian i lasUitá e proseso di traiikamentu di e kaha(nan) cti óigeL 

3 

Regla 

transpoftc aério 

Na momentu di biaha ku e kaha. doño di e kaha mester paga e kompania di avion di 
akuerdo ku e peso ku e kaha tin. 

4 

Na yegada na 
Kórsou 

Kahanan ta keda hiba na Svrissport. Mester meldu ku identilikashon pa por saka e 
kaha di orgej 

5 

Na salkU Inr di 
Kórsou 

Na ora di salida mester konfirmá ku douana ku ta e mes un kaha di órgel ku e mes un 
number di registrashon ta bai bek Aruba. 

Si esak) no ta e kaso por diémpel pa motibu di benta di e kaha di órgel ku a diFnta 
mester paga derecho di importashon. 

Pa no tin kosio tnani na e tratikamentu di e kaha di órgd mester ta e mesun kaha ku a 
drenta ta bai bék Aruba. 

^jniMqa Apsi&ijcddl plaka di mÁ/iUo na 
Ah. dialabi 

Riba 5 di mei na momento di entrega di plaka di mérito na 
baluartenan di ka'i órgel di Aruba sr. Halabi no por tabata presente 
na e enkuentro di homenahe na e baluartenan di kaha di órgel. P'esei 
e entrega e ora ei a tuma lugá riba djadumingu 29 di séptémber 2019 
na kas di sr. Halabi ku alabes ta un Museo di artefaktonan musikal. 
Minister Alcalá-Wallé tabatin e honor di siña konosé e ka'i órgel 
"Sin Igual" ku ta un di e kahanan di mas bieu na Aruba. Minister a keda 
realmente impreshoná di e kolekshon musikal ademas di e pashon ku 
un hóben manera sr. Halabi a demostrá pa ka'i órgel i su 
konservashon. 

Sr. Halabi ta trahadó di ka'i órgel i ku hopi orguyo e ta mantené i warda 
e kaha manera un relikia. 









lÁn kmÁdh unUw snJUm JibhMu i (biuba. 


Habitantenan di Kórsou i Aruba semper a biba den hermandat i 
harmonia ku otro. Riba diferente tereno nan a i ta koperá i sostené 
otro. Esaki ta un desaroyo positivo. 

Riba tereno musikal esaki a trese kuné un meskla uniko entre e dos 
komunidatnan ku ta penetrá te den e benanan di kada un siudadano. 
Musika ta un parti importante den un hende su bida. Miéntras ku tur 
pais tin nan propio idioma o lenga ku nan ta komuniká ku otro, den 
nos kaso nos lenga papiamento/u nos ta komprendé otro i nos ta sinti 
otro. Pero huntu Kórsou i Aruba a skohe pa un lenga mas komun ku 
ta e lenga di musika. Musika ta un lenga universal. 

Musika ta algu ekstraordinario, musika ta hasi e ser humano. 

Musika ta konektá nos ku universo, e ta duna nos mente ala, e ta duna 
alimento na nos imaginashon, i bida na tur kos! 

Musika ta yuda defini nos sosiedatnan. E ta un di e eksperensianan 
mas kotisá den bida di hende i por nota ku tur hende ta disfrutá di 
musika irespekto e okashon. Musika ta hasi nos bida perfekto i 
ousensia di musika ta laga un bashi den nos bida. Tur kultura tin su 
mes musika i Kórsou i Aruba a demostrá ku riba tereno di ka'i órgel 
nos ta un. Musika ta terapia pa nos alma. Musika ta papia den término 
di emoshon, i si e ta den nos alma, ta den nos alma e ta! 

I ora e musika kuminsá toka nos tur ta komprondé e mesun lenga. 
Musika ta krea ambiente tambe i e ta hunga un ról importante den 
trese e hende serka di otro. E enkuentronan aki ta trese hopi emoshon 
positivo i ta hasi nos tur alegre. E alegria aki ta yuda konstrui nos 
nashonnan. 

Nos por konsiderá musika manera un yabi mágiko, unu ku ta logra 
habri te asta e kurasonnan hermétikamente será! 

Aki ta sigui algun sita musikal: 

Music is to the soul what words are to the mind (Modest Mouse). 
Music is the language of the spirit. It opens the secret of life bringing 

peace, abolishing, strife (Kahiii Gibran). 

Music expresses that which cannot be said and on which it is 
impossibie to be siient (Victor Hugo). 

Kórsou i Aruba tin un konekshon ekstraordinario riba tereno musikai. 
E konekshon aki ta parse manera un kuérdé uniko ku ta resoná, ma- 
nera ora un musiko ta toka un kitara ku ta reflehá den un piesa bon 
komponé i aregiá resuitando den un union eterno. 

